אמר קני

אמר גוון מורגנה קני (באנגלית: Emer Gwynne Morganna Kenny; נולדה ב-10 באוקטובר 1989) היא שחקנית ותסריטאית אנגלייה.

ביוגרפיה
קני נולדה ברובע הארינגיי שבצפון לונדון. היא ממוצא ולשי ואירי.

הופעת הבכורה שלה הייתה ב-2007 בדרמה הטלוויזיונית "Coming Down the Mountain" של ה-BBC. ב-2009 הופיעה קני לראשונה בקולנוע בסרטו של פיל קליידון "Lesbian Vampire Killers". היא שיחקה בתפקיד קייט בהפקה של ה-BBC בשם "Freefall" שכתב וביים דומיניק סאבאג' שיצא לאקרנים ב-2009. בינואר 2010 החלה קני להופיע בספין אוף של הסדרה "איסטאנדרס" בשם "איסטאנדרס: E20" בתפקיד זה זה קרטר, כמו גם בסדרה "איסטאנדרס" עצמה. קני לוהקה לתפקיד זה זה אחרי שכתבה פרק בסדרה. באפריל 2010 הוכרזה עונה שנייה לסדרה "איסטאנדרס: E20", לפי תסריט של קני. לאחר מכן פורסם שהדמות זה זה תמחק מהסדרה "איסטאנדרס" כדי לאפשר לקני לקבל תפקידים אחרים. הופעתה האחרונה בדמות זו הייתה ב-30 בספטמבר 2010.

ב-2010 צייר רולף האריס את קני בדמות טטניאנה מהמחזה "חלום ליל קיץ" מאת ויליאם שייקספיר עבור הסדרה הדוקומנטרית "Arena" של ה-BBC בפרק "Rolf Harris Paints His Dream".

ב-2011 כתבה קני תסריט לפרק נוסף בעונה השלישית של הסדרה "איסטאנדרס: E20", ונבחרה לאקדמיית הכותבים של ה-BBC שם למדה לכתוב עבור סדרות כגון "איסטאנדרס", "חדר מיון", "הולבי סיטי" ו"רופאים". הפרק הראשון שכתבה לסדרה "איסטאנדרס" שודר ב-8 במאי 2012.

קני הצטרפה לצוות שחקני הסדרה "Beaver Falls" בעונה השנייה בתפקיד הופ. שידור העונה החל באוגוסט 2012 והסתיים בספטמבר 2012. ב-22 בספטמבר פורסם שהסדרה לא הוזמנה לעונה נוספת.

ב-2011 החלה קני לשחק בתפקיד דניאל ריבס בסדרה הקומית "פרמפייס" של BBC Three לצדה של סקרלט אליס ג'ונסון שכיכבה איתה ב-"Beaver Falls". הפיילוט של "פרמפייס" שודר בפברואר 2012 וקיבל תגובות טובות עד כדי כך שהעונה השנייה של הסדרה הוזמנה על ידי ה-BBC עוד לפני שידור העונה הראשונה. היא חזרה לגלם את הדמות גם בעונה השנייה ששודרה ב-2013, ובקיץ אותה שנה שודרה בשידור חוזר בערוץ BBC One. קני גילמה את הדמות גם בעונה השלישית של הסדרה ששודרה בסוף פברואר 2014.

קני שיחקה בתפקיד רייצ'ל לצדם של מתיו קרוסבי, בן קלארק וטום פארי בעונה הראשונה של הסיטקום "Badults" ששודר בקיץ 2013. הוזמנה עונה שנייה לסדרה אבל פורסם שקני לא תשתתף בה.

ב-2016 עבדה קני כתסריטאית עבור אופרת הסבון האירית "Red Rock" בפרקים אחדים.

ב-2017 הצטרפה קני לצוות שחקני הסדרה "האב בראון" בתפקיד באנטי וינדרמיר, אחייניתה של ליידי פלישיה.

 חיים אישיים 
בן זוגה של קני הוא מנחה הטלוויזיה ריק אדוארדס. השניים התחתנו ב-2016.

פילמוגרפיה
משחק
 שנה שם שם באנגלית תפקיד הערות 2007 Coming Down the Mountain גיילסרט טלוויזיה 2009 Freefall קייט 2009 Lesbian Vampire Killers רבקה 2010 איסטאנדרס EastEnders זה זה קרטר 56 פרקים 2010 איסטאנדרס: E20 EastEnders: E20 זה זה קרטר עונה ראשונה - 12 פרקיםעונה שנייה - פרק אחד 2011 אריק וארני Eric and Ernie ג'ואן ברטלט סרט טלוויזיה 2012–2014 פרמפייס Pramface דניאל ריבס סדרת טלוויזיה 2012 Beaver Falls הופ עונה שנייה 2013 Badults רייצ'ל עונה ראשונה 2014 מגע של בלש A Touch of Cloth WPC Knott בפרק "Too Cloth for Comfort: Part Two" Siblings איזי בפרק "Laser Eye Date" 2017–2022 Father Brown פנלופי (באנטי) וינדרמיר תפקיד ראשי (עונות 8-5)
תפקיד אורח (עונה 9); 46 פרקים

כתיבה
 שנה שם שם באנגלית פרקים 2010 איסטאנדרס: E20 EastEnders: E20 עונה 1, פרק 2עונה 2, פרק 1עונה 3, פרק 3 2012–2014 איסטאנדרס EastEnders פרק 4423 (8 במאי 2012)פרק 4724 (7 באוקטובר 2013)פרק 4883 (3 ביולי 2014) 2012 רופאים Doctors הפרק "A Lighter Note" (10 באוקטובר 2012) 2012 הולבי סיטי Holby City הפרק "After the Party" (27 בנובמבר 2012)

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא ולשי
קטגוריה:אנגלים ממוצא אירי
קטגוריה:אנגליות שנולדו ב-1989